প্রথমে মিক্সারে ভালো করে ধুয়ে রাখা বাসমতি চাল বেটে নিতে হবে। এবার একটি প্যান গরম করে তাতে দুধ ঢেলে ফোটাতে হবে। গরম দুধের মধ্যে বেটে রাখা চাল ঢেলে দিতে হবে এবং দ্রুত নাড়াচাড়া করতে হবে, যাতে দলা বেঁধে না যায়। ততক্ষণ রান্না করতে হবে, যতক্ষণ না দুধ তিন ভাগের এক ভাগ না হয়ে যায়। এরপর এর মধ্যে চিনি মেশাতে হবে। চিনি দিয়ে তিন-চার মিনিট নাড়াতে হবে। এবার কুচানো কাঠবাদাম ও কাজুবাদাম দিতে হবে। এলাচ গুঁড়া ও গোলাপজল মিশিয়ে দিতে হবে। এরপর ঠান্ডা করে পরিবেশন করুন।